Tarjoilijan veriset sukat hätkähdyttävät somessa
ILONA Tarjoilijan veriset sukat hätkähdyttävät somessa
13.05.2016 klo 18:00
Nicola Gavins julkaisi valokuvan tarjoilijaystävänsä jaloista.
Ravintola vaati tarjoilijaa käyttämään korkoja. Päivän lopussa naisen jalat vuosivat verta. Nicola Gavinsin jakamassa kuvassa nähdään puunaisiksi värjääntyneet sukat ja korkokengät. Saatetekstinä lukee:
- Kaikille, jotka syötte Joey-ravintoloissa. Naistarjoilijoiden täytyy edelleen käyttää korkeita korkoja työskennellessään. Ystäväni jalat vuosivat verta pitkän työvuoron seurauksena ja hän menetti yhden varpaan kynsistään. Hän ei silti saanut lupaa vaihtaa korottomiin kenkiin. Hänen esimiehensä myös kertoi odottavansa näkevän hänet koroissa myös seuraavana päivänä.
Gavins kertoo myös naisten joutuvan ostamaan ravintolassa työskennelläkseen mustan työasun, vaikka miehet saavat käyttää omia vaatteitaan, kunhan ne ovat mustia. Hän myös kertoo monien palvelualalla työskentelevien ystäviensä tienaavaan kunnon juomarahoja myös jalkoja tukevissa kengissä.
Gavinsin julkaisua on jaettu jo yli 11 000 kertaa ja se on saanut yli 3,2 tuhatta tykkäystä. Gavins haluaa julkaisullaan vaikuttaa tarjoilijoiden työoloihin.